Naudé is 'n familienaam. Die Naudé-familie is oorspronklik van Franse protestante afkoms en was tradisioneel onderwysers en akademici. Gabriel Naudé (1600–1653) was onder andere die bibliotekaris van die eerste publieke biblioteek in Frankryk gewees. Afstammelinge van die Naudé-familie kom vandag nog in Duitsland, Suid-Afrika en die Verenigde State van Amerika (veral in Philadelphia) voor. Die eerste Naudés het in die 1700's in Suid-Afrika gearriveer. Die eerste stamvader was Jacob Naudé (1696–1774) en die tweede stamvader Philipp Jacob Naudé (1736–1812). Beyers Naudé, (1915–2004) Afrikaner-dominee, en 'n prominente anti-apartheidsrolspeler. Charl-Pierre Naudé (1958–), Afrikaanse digter. Elizna Naudé (1978–), Suid-Afrikaanse diskusgooier. Gabriel Naudé (1600–1653), bibliotekaris van die eerste publieke biblioteek in Frankryk. Hymne Weiss (née Naudé; 1910–2001), Afrikaanse skrywer. Hugo Naudé (1868–1938), Suid-Afrikaanse skilder. Jacob Naudé (1696–1774), eerste stamvader in Suid-Afrika. Jacobus Johannes Naudé (1876 - ), Boere spioen tydens die Tweede Vryheidsoorlog. Juanita du Plessis (née Naudé), bekende Afrikaanse sanger.